section_heading: Karijera
paragraph_text: Od 15. studenog 1967. do 15. travnja 1968. radio je računovodstvene poslove u PIK-u Sljemenu u Zagrebu, a od 15. travnja 1968. do 15. travnja 1980. bio je zaposlen u Republičkom zavodu za društveno planiranje. U Republičkom zavodu za društveno planiranje tri je godine radio u Sektoru za svodne bilance i dugoročne projekcije, potom četiri na radnom mjestu gdje se bavio životnim standardom i osobnom potrošnjom i konačno na radnom mjestu gdje se bavio tržištem i cijenama. Dana 15. travnja 1980. zaposlio se na Ekonomskom institutu u Zagrebu. U Institutu se bavio ekonomikom industrije, prometa i zdravstva te analizom privredne strukture i tehnološkog napretka. Bio je rukovoditelj Centra za ekonomski razvoj.